
PANEVĖŽIO LOPŠELIO-DARŽELIO „PAPARTIS“ 2026-2027 M.M.
PRIEŠMOKYKLINIO UGDYMO PLANAS

I. SKYRIUS 
BENDROSIOS NUOSTATOS

1. Panevėžio lopšelio-darželio „Papartis“ priešmokyklinio ugdymo planas (toliau – Planas) parengtas vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106, Priešmokyklinio, pradinio, pagrindinio ir vidurinio ugdymo bendrosiomis programomis, patvirtintomis Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 ir Vaiko ugdymo ir ugdymosi poreikių, pažangos įvertinimo tvarkos aprašu, patvirtintu Lietuvos Respublikos švietimo, mokslo ir sporto ministro 2021 m. gruodžio 27 d. įsakymu Nr. V-2306.
2. Ugdymo plano tikslas – atsižvelgiant į kiekvieno vaiko patirtį, galias, ugdymosi poreikius, vadovaujantis humanistinėmis, demokratinėmis vertybėmis, užtikrinti palankias asmenybės raidos ir ugdymo(si) sąlygas, padėti pasirengti sėkmingai pradėti mokytis mokykloje. 
3. Tikslas  realizuojamas šiais uždaviniais:
3.1. atpažinti kiekvieno vaiko ugdymosi poreikius, kylančius iš asmenybės raidos tarpsnio, individualių raidos ypatumų, prigimtinių gebėjimų visumos ir sociokultūrinės aplinkos; 
3.2. į vaiką ir jo vertybių ugdymą orientuotame, integraliame ugdymo procese tikslingai taikyti vaiko ir pedagogo sąveika grindžiamus ugdymo(si) metodus, priemones;  
3.3. organizuoti ugdymą derinant kryptingą pedagogo ir spontanišką vaiko veiklą, taikant patirtinio ugdymosi metodus (projektus, tyrinėjimus, eksperimentavimą, pažintines išvykas, diskusijas ir kt.), pripažįstant žaidimą ir kasdienį vaiko gyvenimą grupėje kaip neatsiejamą ugdymo dalį; 
3.4. sukurti 5–6 m. amžiaus vaikų ugdymuisi pritaikytą ir ugdymąsi stimuliuojančią aplinką; 
3.5. siekiant užtikrinti kiekvieno vaiko ugdymosi sėkmę, sudaryti galimybę vaikams skirtingais būdais pademonstruoti pasiekimus bei daromą pažangą ir juos sistemingai fiksuoti, dokumentuoti, analizuoti, vertinti ir aptarti su tėvais (globėjais) ir kitais su vaiko ugdymu susijusiais asmenimis; 
3.6. kurti ir plėtoti pasitikėjimu ir pagarba, aktyvia partneryste grindžiamą tikslingą bendradarbiavimą su tėvais (globėjais), švietimo pagalbos specialistais, pradinio ugdymo mokytojais ir kitais švietimo paslaugų tiekėjais.
4. Plane vartojamos sąvokos atitinka Lietuvos Respublikos švietimo įstatyme apibrėžtas sąvokas. 

II SKYRIUS 
BENDRIEJI PRIEŠMOKYKLINIO UGDYMO REIKALAVIMAI

5. Priešmokyklinis ugdymas:
5.1. pradedamas teikti vaikui, kai tais kalendoriniais metais jam sueina 6 metai;
5.2. gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai; 
5.3. tėvai (globėjai) turi teisę kreiptis į Panevėžio pedagoginę psichologinę tarnybą, dėl 5 metų vaiko brandumo ugdytis pagal priešmokyklinio ugdymo programą vertinimo. Rekomenduojama kreiptis ne anksčiau nei vaikui sueina 4 metai 8 mėnesiai (atsižvelgiant į vaiko brandumo lopšelyje-darželyje įvertinimo testo taikymo galimybes). Panevėžio pedagoginę psichologinė tarnyba ne vėliau kaip per 20 darbo dienų nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis; 
6. Priešmokyklinis ugdymas organizuojamas pagal Priešmokyklinio ugdymo bendrąją programą (toliau – Programa). 
7. Programą įgyvendina priešmokyklinio ugdymo mokytojai, bendradarbiaudami su meninio ugdymo, fizinio ugdymo mokytojais ir neformaliojo švietimo mokytojais. Švietimo pagalbą teikia logopedas, specialusis pedagogas, socialinis pedagogas.
8. Priešmokyklinio ugdymo organizavimo forma yra priešmokyklinio ugdymo grupė.
9. Priešmokyklinis ugdymas vykdomas pagal lopšelio-darželio pasirinktus grupės veiklos modelius. 
10. Įgyvendinant Programą, ugdomos šios kompetencijos: komunikavimo, kultūrinė, kūrybiškumo, pažinimo, pilietiškumo, skaitmeninė, socialinė, emocinė ir sveikos gyvensenos. Visos kompetencijos yra vienodai svarbios. 
11. Programoje išskirtos šešios ugdymosi sritys: gamtamokslinis ugdymas, kalbinis ugdymas, matematinis ugdymas, meninis ugdymas, visuomeninis ugdymas, sveikatos ir fizinis ugdymas. Visos ugdymosi sritys yra lygiavertės ir ugdomos integraliai su kompetencijomis.
12. Programa įgyvendinama, vadovaujantis šiais ugdymo principais: 
12.1.  žaismės / kūrybiškumo – ugdymas siejamas su žaidimu, žaismingais metodais įvairinant ugdomąją veiklą, ugdymo turinį, vertybių ugdymą; siekiama vaiko aktyvaus dalyvavimo, rodomos iniciatyvos, atskleidžiant vaikystės fenomeną, vaiko kultūrą, kartu skatinant žaisti vaizduote, kalba, kūnu, pojūčiais; 
12.2.  sąveikos – ugdymas grindžiamas visų šio proceso dalyvių (vaiko, tėvų (globėjų), pedagogų ir kitų asmenų, dalyvaujančių vykdant priešmokyklinio ugdymo programą, sąveika; 
12.3. įtraukties – siekiama tenkinti vaikų grupės ir / ar konkretaus vaiko individualius poreikius, tikslingai parenkant priemones ir / ar ugdymo(si) metodus, individualizuojant ugdymo turinį ir teikiant ugdymosi paramą; 
12.4. socialinio kultūrinio kryptingumo – ugdymas grindžiamas žmogiškosiomis, tautinėmis ir pilietinėmis vertybėmis, orientuotas į vaiko gyvenimui reikalingų socialinių kultūrinių kompetencijų plėtojimą, toleranciją ir daugiakultūriškumą; 
12.5. integralumo – siekiama vientiso fizinės, emocinės, socialinės ir pažinimo sričių plėtojimo, vadovaujantis visuminiu požiūriu į vaiką ir integraliu kompetencijų ugdymu; 
12.6. kontekstualumo – ugdymo turinys glaudžiai siejamas su artimiausia vaiko aplinka, socialiniais kultūriniais jos pokyčiais, siekiama, kad ugdymo patirtys vaikui būtų prasmingos, aktualios ir įdomios.




III SKYRIUS
UGDYMO PROCESO ORGANIZAVIMAS

PIRMASIS SKIRSNIS
MOKSLO METŲ TRUKMĖ IR STRUKTŪRA

13. 2026–2027 mokslo metai prasideda 2026 m. rugsėjo 1 d., baigiasi 2027 m. rugpjūčio 31 d. 
14. Ugdymas pagal Programą vykdomas nuo 2026 m. rugsėjo 1 d. iki 2027 m. gegužės 31 d. (167 d.)
15. Pagal Programą vaikai ugdomi vienerius metus. Minimali priešmokyklinio ugdymo trukmė - 640 valandų per metus. 
16. Atsižvelgiant į tėvų poreikius (pagal prašymus bei ugdymo sutartis vasaros laikotarpiui) ir ikimokyklinio ugdymo lopšelyje-darželyje galimybes, ugdymas gali būti vykdomas ir vasaros laikotarpiu (iki rugpjūčio 31 d.).
17. Lopšelis-darželis dirba 5 dienas per savaitę, 10,48 val. per dieną, o grupių darbo laikas – nuo 7.00 val. iki 17.48 val. 
18. Ugdomoji kalba – lietuvių;
19. Vaikų atostogos vykdomos pagal bendrojo ugdymo mokykloms nustatytą mokinių atostogų laiką:
	Atostogos
	Prasideda
	Baigiasi

	Rudens atostogos
	2026 m. lapkričio 2 d.
	2026 m. lapkričio 8 d.

	Žiemos (Kalėdų) atostogos
	2026 m. gruodžio 21 d.
	2027 m. sausio 3 d.

	Žiemos atostogos
	2027 m. vasario 15 d.
	2027 m. vasario 21 d.

	Pavasario (Velykų) atostogos
	2027 m. kovo 22 d.
	2027 m. kovo 28 d.


20. Priešmokyklinio ugdymo grupės vaikai, kurie rekomenduojamų atostogų metu lanko priešmokyklinio ugdymo grupę – nevykdo tolimesnio Programos turinio įgyvendinimo, o dalyvauja žaidimų, dailės, eksperimentų, sporto ar kitose veiklose, tobulina silpnesnes kompetencijų sritis. 
21. Mokinių atostogų metu lopšelyje-darželyje, siekiant racionaliai organizuoti ugdymo procesą ir atsižvelgiant į sumažėjusį vaikų skaičių, grupės yra jungiamos. 
22. Karantino, ekstremalios situacijos, ekstremalaus įvykio ar įvykio, keliančio pavojų vaikų sveikatai ir gyvybei ar esant aplinkybėms, dėl kurių ugdymo procesas negali būti organizuojamas kasdieniu mokymo proceso organizavimo būdu, ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu.  Ugdymo proceso organizavimo principai yra išdėstyti Plano V skyriuje.

ANTRASIS SKIRSNIS
UGDYMO PROCESO ORGANIZAVIMO FORMOS IR DIENOTVARKĖ

23. Priešmokyklinis ugdymas organizuojamas kasdien, integruojant jį į visos dienos grupės veiklą. Ugdymo proceso organizavimo pagrindinės formos yra: kasdienė ugdomoji veikla (žaidimai, tyrinėjimai, projektai, kūrybinės dirbtuvės), kasdienio gyvenimo rutinos (valgymas, asmens higiena, poilsis, pasirengimas veikloms), išvykos, edukacinės programos bei šventės. 
24. Vaikų ugdomajai veiklai organizuoti skiriamas laikas derinamas su Lietuvos higienos normų reikalavimais, užtikrinant optimalią proto ir fizinės veiklos bei poilsio pusiausvyrą. 
25. Kasdienėje dienotvarkėje numatomas laikas vaikų spontaniškiems ir organizuotiems žaidimams, individualiai bei grupinei veiklai, kasdieniam buvimui lauko erdvėse (aktyviai veiklai lauke skiriama ne mažiau kaip 2 valandos per dieną, atsižvelgiant į oro sąlygas). 
26. Ramaus poilsio laikas numatomas dienos metu, atsižvelgiant į vaikų amžiaus ypatumus ir individualius poreikius. Vaikams, kurie nemiega, sudaromos sąlygos ramaus poilsio veiklai skaityti ir vartyti knygeles, klausytis ramios muzikos ar pasakų, piešti, spalvinti, dėlioti dėliones, žaisti tylius stalo ir individualius žaidimus, užsiimti kita ramia, vaikų poreikius atitinkančia veikla.
27. Savaitinė ugdymo apimtis ir ugdymo valandų skaičius konkrečioms sritims paskirstomi tolygiai, užtikrinant visų 9 kompetencijų ir 6 ugdymosi sričių integralų ugdymą per savaitę, neviršijant leistinų normų. Priešmokyklinio ugdymo procesas organizuojamas vadovaujantis grupės veiklų dienotvarke.

TREČIASIS SKIRSNIS
UGDYMO TURINIO ĮGYVENDINIMAS IR NEFORMALUSIS ŠVIETIMAS

28. Programą įgyvendina priešmokyklinio ugdymo mokytojai, bendradarbiaudami su meninio ir fizinio ugdymo mokytojais:

	Ugdymo sritis
	Paskirtis
	Val. / užsiėmimų
per sav.

	Priešmokyklinio ugdymo programa 

STEAM / Panevėžio miesto Inžinerinio ugdymo programa 

Verslumo ir finansinio raštingumo programa

„Zipio draugai“ programa 


Alkoholio, tabako ir kitų psichiką veikiančių medžiagų vartojimo prevencijos programa
	Pagrindinio ugdymo turinio įgyvendinimas, visų  9 kompetencijų ugdymas.
Į pagrindinį ugdymą integruota:
Tyrinėjimo, problemų sprendimo, eksperimentavimo gebėjimų lavinimas. Techninės kūrybos, konstravimo, inžinerinio mąstymo pradmenų ugdymas;

Kūrybiškumo, iniciatyvumo ir ankstyvųjų finansinio raštingumo įgūdžių formavimas.

Socialinių ir emocinių gebėjimų, emocijų atpažinimo ir raiškos, bendravimo, bendradarbiavimo bei problemų sprendimo įgūdžių ugdymas

Sveikos gyvensenos, saugaus ir atsakingo elgesio nuostatų formavimas, gebėjimo atpažinti sveikatai palankius ir žalingus pasirinkimus ugdymas, vaikų savisaugos ir atsparumo neigiamai įtakai stiprinimas.
	54 val.




	Meninis ugdymas
	Muzikinės, dailės kompetencijų ir kūrybinės saviraiškos ugdymas
	Ne mažiau kaip 2 užsiėmimai

	Fizinis ugdymas
	Fizinės sveikatos, judėjimo aktyvumo ir motorinių įgūdžių plėtotė
	Ne mažiau kaip 2 užsiėmimai

	Neformaliojo vaikų švietimo veiklos (finansuojamos Savivaldybės lėšomis):
„Lietuviškų tradicijų skrynelė“
	Papildomos kryptingos veiklos (įgyvendina neformaliojo švietimo mokytojas)

Etnokultūrinė veikla, skatinanti vaikus per kūrybą, tyrinėjimą ir patirtines veiklas pažinti lietuvių tradicijas, papročius, tautosaką, liaudies žaidimus ir amatus.
	Ne mažiau kaip 2 užsiėmimai



KETVIRTASIS SKIRSNIS
ŠVIETIMO PAGALBOS ORGANIZAVIMAS IR SOCIALINIS EMOCINIS UGDYMAS

29. Grupėje priešmokyklinio ugdymo mokytojui padeda mokytojo padėjėjas, o pagal poreikį vaikams pagalbą teikia mokinio padėjėjas.
30. Vaikams, turintiems specialiųjų ugdymosi poreikių, švietimo pagalba (logopedo, specialiojo pedagogo, psichologo) teikiama vadovaujantis Pedagoginės psichologinės tarnybos rekomendacijomis ir lopšelio-darželio nustatyta tvarka, sudarant individualius pagalbos planus.
31. Vaikams, kuriems nustatyti specialieji ugdymosi poreikiai, Programą pritaiko grupėje dirbantis priešmokyklinio ugdymo mokytojas (-ai) kartu su lopšelio-darželio Vaiko gerovės komisija, sudaryta vadovaujantis Vaiko gerovės komisijos funkcijų, sudarymo ir jos darbo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. liepos 19 d. įsakymu Nr. V-818. 
32. Socialinis pedagogas, bendradarbiaudamas su mokytojais, administracija, švietimo pagalbos specialistais, vaikų tėvais (globėjais) ir kitomis institucijomis, vertina vaikų socialinius ir emocinius poreikius, teikia socialinę pedagoginę pagalbą, padeda spręsti bendravimo, elgesio, lankomumo ir socialinės adaptacijos sunkumus.
33. Socialinis ir emocinis vaikų ugdymas integruojamas į kasdienį ugdymo procesą ir įgyvendinamas vykdant programas „Zipio draugai“ ir Alkoholio, tabako ir kitų psichiką veikiančių medžiagų vartojimo prevencijos programą.

PENKTASIS SKIRSNIS
INDIVIDUALAUS UGDYMO PLANO SUDARYMAS

34. Individualus ugdymo planas sudaromas šiais atvejais: 
34.1. 160 valandų per metus, jei gydytojų konsultacinė komisija vaikui yra paskyrusi ugdymą namie 12 mėnesių; 
34.2. 5 valandos per savaitę, jei gydytojų konsultacinė komisija vaikui yra paskyrusi ugdymą namie ne trumpiau kaip 1 mėnesį; 
34.3. 5 valandos per savaitę vaikui, sergančiam įvairiomis ligomis, besigydančiam medicininės reabilitacijos ir sanatorinio gydymo sveikatos priežiūros įstaigoje. 
35. Švietimo, mokslo ir sporto ministro nustatytais atvejais ir tvarka, įvertinus vaiko ugdymo ir ugdymosi poreikius bei pažangą, priešmokyklinis ugdymas gali trukti dvejus metus, vadovaujantis Vaiko ugdymo ir ugdymosi poreikių, pažangos įvertinimo tvarkos aprašu, patvirtintu Lietuvos Respublikos švietimo, mokslo ir sporto ministro 2021 m. gruodžio 27 d. įsakymu Nr. V-2306.

ŠEŠTASIS SKIRSNIS
UGDYMO PROCESO ORGANIZAVIMAS NE LOPŠELYJE-DARŽELYJE

36. Ugdymo procesas organizuojamas ne tik lopšelyje-darželyje, bet ir kitose aplinkose, sudarant sąlygas vaikams giliau suprasti supantį pasaulį, autentiškomis sąlygomis išbandyti realius sprendimus.
37. Planuojamos ir organizuojamos šios ugdomosios veiklos už lopšelio-darželio ribų:
· edukacinės veiklos Panevėžio robotikos centre „RoboLabas“ – tyrinėjimo, eksperimentavimo, problemų sprendimo ir kūrybiškumo gebėjimų ugdymas; 
· edukacinės programos ir skaitymo veiklos Panevėžio apskrities Gabrielės Petkevičaitės-Bitės viešojoje bibliotekoje – skaitymo kultūros, kalbinių gebėjimų, pažinimo ir kūrybiškumo skatinimas; 
· pažintinės ir edukacinės išvykos į Panevėžio gamtos mokyklą – gamtamokslinio pažinimo, atsakomybės už gamtą ir gyvūnus bei aplinkosauginių nuostatų ugdymas; 
· išvykos į gaisrinę, policiją ir kitas įstaigas, siekiant supažindinti vaikus su įvairiomis profesijomis, saugiu elgesiu ir bendruomenės gyvenimu.

IV SKYRIUS
VAIKŲ PASIEKIMŲ IR PAŽANGOS VERTINIMAS

38. Priešmokyklinio amžiaus vaikų pasiekimų ir pažangos vertinimo dalyviai yra priešmokyklinio ugdymo mokytojas, švietimo pagalbos specialistai bei vaiko tėvai (globėjai). 
39. Vertinimas vykdomas vadovaujantis Programa, valstybiniais lygmens ugdymą reglamentuojančiais teisės aktais bei Panevėžio lopšelio-darželio „Papartis“ ikimokyklinio ir priešmokyklinio amžiaus vaikų ugdymosi pasiekimų ir pažangos vertinimo tvarkos aprašu, patvirtintu 2026 m. rugpjūčio 25 d. lopšelio-darželio direktoriaus įsakymu Nr. VI-83 (toliau – Vertinimo tvarkos aprašas), kuris pridedamas prie plano (1 priedas).
40. Priešmokyklinio ugdymo pasiekimai vertinami aprašomuoju būdu, orientuojantis į teigiamą požiūrį į vaiką, jo galimybių pripažinimą, stiprybių išskyrimą ir tobulintinų sričių apibrėžimą, nesiejant su vaiko lyginimu su kitais vaikais. 
41. Vaikų pasiekimai vertinami išskiriant tris pasiekimų lygius: 
42. iki pagrindinio - vaikas daro pažangą, tačiau jam reikia nuolatinės suaugusiojo pagalbos, paskatinimo ir individualaus telkimo; 
43. pagrindinis - vaikas savarankiškai arba su nedidele pagalba taiko įgytas žinias, gebėjimus ir įgūdžius, demonstruoja stabilų augimą); 
44. virš pagrindinio - vaikas pasižymi išskirtiniu savarankiškumu, kūrybiškumu, geba taikyti patirtį naujose situacijose ir dalytis pasiekimais su bendraamžiais. 
45. Vertinimo rezultatai ir vaiko darbai kaupiami ir fiksuojami elektroniniame dienyne „Mūsų darželis“ ir „Vaiko aplanke“.
46. Priešmokyklinio ugdymo grupėje vykdoma kasdienė lankomumo apskaita pagal Panevėžio lopšelio-darželio „Papartis“ Vaikų lankomumo apskaitos ir nelankymo prevencijos tvarkos aprašą, patvirtintą 2026 m. rugpjūčio 25 d. direktoriaus įsakymu Nr. VI-85. Vaiko lankomumas žymimas elektroniniame dienyne „Mūsų darželis“.
47. Tėvai (globėjai) privalo informuoti lopšelį-darželį apie vaiko nesilankymą ir jo priežastis teisės aktų nustatyta tvarka, o lankomumo užtikrinimas vykdomas bendradarbiaujant šeimai ir lopšeliui-darželiui. 
48. Direktoriaus pavaduotojas ugdymui organizuoja vaikų lankomumo stebėseną, kartu su grupių mokytojais aptaria vaikų nelankymo priežastis, bendradarbiaudamas su Vaiko gerovės komisija vykdo vaikų nelankymo prevenciją, vadovaudamasis Panevėžio lopšelio-darželio „Papartis“ Vaikų lankomumo apskaitos ir nelankymo prevencijos tvarkos aprašu, patvirtintu 2026 m. rugpjūčio 25 d. lopšelio-darželio direktoriaus įsakymu Nr. VI-85.
49. Tėvai (globėjai) yra aktyvūs vertinimo proceso dalyviai: jie dalijasi pastebėjimais apie vaiko pasiekimus namų aplinkoje, dalyvauja individualiuose pokalbiuose (ne mažiau kaip du kartus per mokslo metus – mokslo metų pradžioje ir pabaigoje) bei aptaria vaiko pažangą atviro ugdymo proceso dienų ir susirinkimų metu. Esant poreikiui, į pokalbius įtraukiami Vaiko gerovės komisijos atstovai, kiti specialistai, administracijos atstovai.
50. Baigiant Programą, mokytojas parengia galutinę išvadą apie vaiko pasiekimus ir pasirengimą mokytis pagal pradinio ugdymo programą, kuri pateikiama tėvams (globėjams) ir perduodama būsimai mokyklai.
  
V SKYRIUS. 
UGDYMO PROCESO ORGANIZAVIMAS YPATINGOMIS APLINKYBĖMIS

51. Ypatingos aplinkybės – tai karantinas, ekstremali situacija, ekstremalus įvykis ar įvykis (ekstremali temperatūra, gaisras, potvynis, pūga ir kt.), keliantis pavojų vaikų sveikatai ir gyvybei. Šių aplinkybių laikotarpiu arba esant aplinkybėms lopšelyje-darželyje, dėl kurių priešmokyklinis ugdymas negali būti organizuojamas grupėje (remonto darbai ir kt.), ugdymo procesas gali būti koreguojamas arba laikinai stabdomas direkcijos (direktoriaus) sprendimu.
52. Ekstremali temperatūra – lopšelyje-darželyje ir / ar gyvenamojoje teritorijoje minus 20 °C ar žemesnė, arba 30 °C ar aukštesnė.
53. Valstybės, savivaldybės lygiu priėmus sprendimą ugdymą organizuoti nuotoliniu mokymo būdu, lopšelis-darželis:
53.1. vadovaujasi Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006, nuostatomis, rekomendacijomis dėl priešmokyklinio ugdymo organizavimo ir Panevėžio lopšelio-darželio „Papartis“ ugdymo proceso organizavimo nuotoliniu būdu tvarkos aprašu, patvirtintu 2026 m. rugpjūčio 25 d. lopšelio-darželio direktoriaus įsakymu Nr. VI-82.
53.2. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui;
53.3. pertvarko ugdymo pagal Programą veiklų tvarkaraštį, pritaikydama jį ugdymo procesui organizuoti nuotoliniu mokymo būdu: konkrečios grupės tvarkaraštyje numato sinchroniniam ir asinchroniniam ugdymui skiriamą laiką. Galima nepertraukiamo sinchroninio ugdymo trukmė per dieną – iki 1 val.; 
53.4. nuotolinį ugdymą vykdo per elektroninį dienyną „Mūsų darželis“ ir kitas su tėvais (globėjais) suderintas informacines ir komunikacines priemones.
53.5. paskiria atsakingą asmenį (-is), kuris (-ie) teiks bendrąją informaciją apie ugdymosi proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas vaikų tėvams (globėjams), pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės lopšelyje-darželyje, dėl kurių ugdymo procesas negalėjo būti organizuojamas kasdieniu ugdymo būdu grupėje. Informacija apie tai skelbiama lopšelio-darželio tinklalapyje;
54. Lopšelyje-darželyje dirbantys švietimo pagalbos specialistai teikia reikiamą pagalbą tiek kontaktiniu, tiek ir nuotoliniu būdu.
55. Lopšelio-darželio vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms lopšelyje-darželyje, dėl kurių ugdymo procesas negali būti organizuojamas kasdieniu mokymo proceso organizavimo būdu, priima sprendimus:
55.1. laikinai koreguoti ugdymo proceso įgyvendinimą:
55.1.1. keisti nustatytą pamokų trukmę;
55.1.2. keisti nustatytą pamokų pradžios ir pabaigos laiką;
55.1.3. ugdymo procesą perkelti į kitas aplinkas;
55.1.4.  priimti kitus aktualius ugdymo proceso organizavimo sprendimus, mažinančius / šalinančius pavojų vaikų sveikatai ir gyvybei.
55.2. laikinai stabdyti ugdymo procesą, kai dėl susidariusių aplinkybių lopšelio-darželio aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas lopšelio-darželio vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, lopšelio-darželio vadovas sprendimą dėl ugdymo proceso stabdymo derina su savivaldybės vykdomąja institucija ar jos įgaliotu asmeniu;
55.3.  ugdymo procesas gali būti organizuojamas nuotoliniu mokymo proceso organizavimo būdu, kai nėra galimybės jo tęsti grupinio mokymosi forma kasdieniu mokymo proceso organizavimo būdu. Lopšelio-darželio vadovas sprendimą ugdymo procesą organizuoti nuotoliniu mokymo proceso organizavimo būdu priima Mokymosi pagal formaliojo švietimo programas formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049, nustatyta tvarka ir vadovaudamasis Panevėžio lopšelio-darželio „Papartis“ Ugdymo proceso organizavimo nuotoliniu būdu tvarkos aprašu, patvirtintu 2026 m. rugpjūčio 25 d. lopšelio-darželio direktoriaus įsakymu Nr. VI-82.

V. BAIGIAMOSIOS NUOSTATOS

56. Programa finansuojama iš valstybės biudžeto, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679, savivaldybė biudžeto, rėmėjų ir kitomis lėšomis. 
57. Priešmokyklinio ugdymo plano įgyvendinimo priežiūrą ir kontrolę vykdo lopšelio-darželio direktorius ir jo įgalioti asmenys. 
58. Priešmokyklinio ugdymo planas yra viešas dokumentas, skelbiamas lopšelio-darželio interneto svetainėje. 
59. Priešmokyklinio ugdymo planas keičiamas, papildomas ar atnaujinamas pasikeitus teisės aktams, reglamentuojantiems priešmokyklinį ugdymą, arba atsiradus poreikiui tobulinti ugdymo proceso organizavimą. Sprendimą dėl pakeitimų priima lopšelio-darželio direktorius. 
__________________

PANEVĖŽIO LOPŠELIO-DARŽELIO „PAPARTIS“
IKIMOKYKLINIO IR PRIEŠMOKYKLINIO AMŽIAUS VAIKŲ UGDYMO(SI)
PASIEKIMŲ IR PAŽANGOS VERTINIMO TVARKOS APRAŠAS

I SKYRIUS
BENROSIOS NUOSTATOS
1. Panevėžio lopšelio-darželio „Papartis“ ikimokyklinio ir priešmokyklinio amžiaus vaikų ugdymo(si) pasiekimų ir pažangos vertinimo tvarkos aprašas (toliau – Aprašas) reglamentuoja ikimokyklinio ir priešmokyklinio amžiaus vaikų ugdymo(si) pasiekimų ir pažangos vertinimo tvarką Panevėžio lopšelyje-darželyje „Papartis“.
1. Aprašas parengtas vadovaujantis Ikimokyklinio ugdymo programos gairėmis (toliau – Gairės), patvirtintomis Lietuvos Respublikos švietimo, mokslo ir sporto ministro 2023 m. rugsėjo 4 d. įsakymu Nr. V-1142, Priešmokyklinio ugdymo bendrąja programa (toliau – Programa), patvirtinta 2022 m. rugpjūčio 24 d. Lietuvos Respublikos švietimo, mokslo ir sporto ministro įsakymu Nr. V- 1269, Priešmokyklinio ugdymo tvarkos aprašo nauja redakcija, patvirtinta 2016 m. liepos 22 d. ŠMSM įsakymu Nr. V-674, 2021 m. gruodžio 27 d. ŠMSM įsakymu Nr. V-2303 patvirtintu PU organizavimo tvarkos aprašo pakeitimu.
1. Apraše vartojamos šios sąvokos: 
2.1. Vaikų ugdymosi pasiekimai – tai žinios ir supratimas, gebėjimai, vertybinės nuostatos, kurie įgyjami vaikui dalyvaujant įvairiose ugdymosi aplinkose. 
2.2. Vaiko asmenybės ūgtis – asmenybės brandos augimas ir pasiekimai, pažanga.
2.3. Vertybinė nuostata – tai ugdymo(si) procese įgytas nusiteikimas, polinkis, požiūris, išreiškiantis vaiko santykį su savimi, su kitais ir su aplinka.
2.4.  Esminis gebėjimas – tai nuo gimimo iki šešerių metų kiekvienoje iš ugdymo(si) pasiekimų sričių įgytas svarbiausias vaiko gebėjimas ką nors daryti, veikti, elgtis, kurti.
2.5. Pasiekimų sritis – tai vaiko ugdymuisi svarbi sritis, kurioje išskirta vertybinė nuostata ir esminis gebėjimas
2.6.  Pasiekimų žingsnis – tai nuoseklų pasiekimų augimą rodantys žinių ir supratimo, gebėjimų ir nuostatų pokyčiai, atitinkantys vaiko raidos dėsningumus kokybiško ugdymo sąlygomis. Vaiko pasiekimų žingsnių siejimas su amžiumi yra sąlyginis. Kiekvienas vaikas yra unikalus, pasižymi jam būdingu raidos tempu, turi skirtingą ugdymosi patirtį, todėl to paties amžiaus vaikų pasiekimai natūraliai gali skirtis.
2.7. Vaikų ugdymosi rezultatai – asmens savybių, vertybinių nuostatų ir kompetencijų ugdymosi pasiekimai.
2.8. Pasiekimų lygis – tai vaiko pažangą rodantys žinių ir supratimo, gebėjimų ir nuostatų pokyčiai per vienerius metus, atitinkantys vaiko raidos dėsningumus kokybiško ugdymo sąlygomis.
2.9. Pasiekti gebėjimai – vaiko gebėjimai, atitinkantys vaikų raidos bendruosius ir individualiuosius ypatumus.
2.10. Pasiekimų aplankas – tai vaiko pasiekimus iliustruojančių įrodymų (stebėjimo medžiagos, nuotraukų, kūrybinių darbų ir kt.), rinkinys, padedantis analizuoti vaiko pažangą, vaiko stiprybes ir numatyti tolesnio tobulėjimo žingsnius.
2.11.Vertinimas – svarbi ugdymo proceso dalis, leidžianti vaikui teikti savalaikę veiksmingą pagalbą, tikslingai skatinanti vaiko raidą, padedanti efektyviai modeliuoti kasdienę ugdymo(si) praktiką, visais ugdymo(si) etapais.
2.12. Įsivertinimas (refleksija) – paties ugdytinio daromi sprendimai apie daromą pažangą bei pasiekimus.

II SKYRIUS
VERTINIMO TIKSLAS, UŽDAVINIAI, NUOSTATOS

3.	Vertinimo tikslas – paremti vaiko ugdymą(si) teikiant grįžtamojo pobūdžio informaciją apie ugdymo(si) pasiekimus ir pažangą, siekti, kad vaiko pasiekimų ir pažangos vertinimas sukurtų sąlygas vaikui sėkmingai augti, tobulėti, bręsti.
4.	Uždaviniai:
4.1. geriau pažinti kiekvieną vaiką ir numatyti jo ugdymo(si) perspektyvą, stebint, ką vaikas jau geba, ko ir kaip mokosi, kokia jo pažanga atskirose pasiekimų srityse, atskleidžiant potencialias jo galias ir švietimo pagalbos poreikį;
4.2. kryptingai planuoti ir veiksmingai įgyvendinti lankstų bendrą vaikų grupės ugdymo(si) procesą, skatinantį kiekvieno vaiko ugdymosi pažangą;
4.3.	nuosekliai vertinti mokytojo ir kitų ugdytojų sąveikų su vaikais, taikomų pedagoginių strategijų ir metodų, sukurtos aplinkos, paramos ir pagalbos vaikams poveikį kiekvieno vaiko pažangai;
4.4.	derinti vaiko, tėvų (globėjų), mokytojų, švietimo pagalbos specialistų lūkesčius dėl vaiko tolesnio ugdymo(si), siekiant visų ugdymo(si) proceso dalyvių kryptingo įsitraukimo į ugdymo(si) procesą.
5.Vertinimo nuostatos:
5.1. pereinama nuo visiems vaikams taikomos prie personalizuotos (suasmenintos) vertinimo kultūros. Vertinami konkretaus vaiko pasiekimai ir jo daroma pažanga, lyginant ankstesnius vaiko pasiekimus su dabartiniais;
5.2. kompetencijos atsiskleidžia per veiklą, o jų vertinimas grindžiamas ilgalaikiu vaiko stebėjimu ir informacijos iš įvairių šaltinių ir įvairiais būdais (vertinimo metodais) dokumentavimu (kaupimu, apibendrinimu);
5.3. parenkami tokie vertinimo metodai, kurie sudaro sąlygas vaikams pažįstamuose kontekstuose pademonstruoti savo pasiekimus. Vaiko pasiekimai vertinami naudojantis Programoje įvardytais pasiekimais;
5.4. vertinimo procese dalyvauja vaikas (atsižvelgiant į amžių). Jis mokosi reflektuoti, įsivertinti aptardamas, kas jam sekasi, o kur ir kokių pastangų reikėtų daugiau.

[bookmark: _Hlk211234219]III SKYRIUS
VAIKŲ UGDYMO(SI) PASIEKIMŲ IR PAŽANGOS VERTINIMO CIKLAS

6. Mokytojas, planuodamas ugdomąją veiklą numato:
6.1. kokių vaiko ugdymo(si) rezultatų siekia; 
6.2. kokie įrodymai pagrįs, kad ugdymo tikslai yra pasiekti; 
6.3. kokiais būdais jie bus renkami ir kaip jie padės įvertinti vaikų pasiekimus;
6.4. vėliau numato: 
6.4.1. ko ir kaip bus mokoma; 
6.4.2. kokios ugdymo(si) aplinkos reikės tikslams pasiekti.
7. Vertinimo ciklą sudaro šie etapai:
7.1. stebėjimas – nuoseklus vaiko veiklos, elgesio ir ugdymosi pažangos stebėjimas įvairiose situacijose, siekiant pažinti vaiko gebėjimus, pomėgius ir poreikius.
7.2. dokumentavimas – surinktų stebėjimo duomenų, vaikų darbų, pokalbių ar kitų pastebėjimų fiksavimas ir sisteminimas, siekiant pagrįsti vaiko pasiekimų vertinimą.
7.3. interpretavimas – sukauptos informacijos analizė, siekiant nustatyti vaiko pasiekimų lygį, pažangos pobūdį ir ugdymo poreikius.
7.4. refleksija ir taikymas – gautų įžvalgų aptarimas ir panaudojimas planuojant tolesnį ugdymo procesą, numatant individualizavimo kryptis ir pedagoginės pagalbos būdus.

[bookmark: _Hlk211234734]IV SKYRIUS
VAIKŲ UGDYMO(SI) PASIEKIMŲ IR PAŽANGOS VERTINIMO PLANAVIMAS, VERTINIMO BŪDAI IR METODAI

8. Vaikų ugdymo(si) pažanga ir pasiekimai vertinami du-tris kartus per metus: pirmasis vertinimas nuo einamųjų metų rugsėjo 1 d. iki rugsėjo 31 dienos, antrasis – iki gegužės 25 d. 
9. Vaiko, pradėjusio lankyti lopšelį-darželį vėliau nei rugsėjo 1 dieną, ligos atveju, gebėjimai įvertinami per 30 kalendorinių dienų jam atvykus į ugdymo įstaigą.
10. tarpiniai vaikų ugdymo(si) pasiekimų vertinimai atliekami, jei išryškėjo ugdymo(si) spragos arba priešingai – kai vaikas demonstruoja išskirtinius gebėjimus ir pažangą tam tikrose ugdymo(si) srityse. Vaikų ugdymo(si) pasiekimus ir pažangą vertinti padeda švietimo pagalbos specialistai, meninio ugdymo, kūno kultūros mokytojai; 
11. pirmojo vaikų ugdymos(si) pasiekimų ir pažangos vertinimo paskirtis: fiksuoti vaiko pasiekimus, individualius ypatumus ir numatyti jo ugdymo(si) kryptį (tikslus ir uždavinius), ugdymo(si) individualizavimo ir paramos vaikui formas; 
12. antrojo vaikų ugdymos(si) pasiekimų ir pažangos vertinimo paskirtis: fiksuoti vaiko pasiekimus, nustatyti, ar tinkamai pasirinkta ugdymo(si) kryptis, numatyti tolesnio vaiko ugdymo(si) tikslus ir uždavinius. 
13. Ikimokyklinio amžiaus vaikų ugdymo(si) pasiekimų ir pažangos vertinimas fiksuojamas elektroniniame dienyne ,,Mūsų darželis“ skiltyje „Pasiekimų žingsneliai“, kur fiksuojama kiekvieno vaiko pažanga visose pasiekimų srityse, nurodant pasiekimų žingsnį (1-6), pateikiant vaiko pasiekimo įrodymo komentarą, planuojant tolesnį vaiko ugdymąsi.
14. Priešmokyklinio amžiaus vaikų pasiekimų ir pažangos vertinimas  fiksuojamas elektroniniame dienyne ,,Mūsų darželis“ skiltyje „Apibendrinamasis vertinimas“. Pasiekimai vertinami pagal pasiekimų sritis. Remiantis kompetencijų raidos aprašu ugdymosi srityse išskirtos pasiekimų sritys ir pasiekimai, kurie aprašomi trimis lygiais: iki pagrindinio, pagrindinio ir virš pagrindinio.
14.1. Baigus priešmokyklinio ugdymo programą atliekamas galutinis vaiko pasiekimų vertinimas, pagal 2023 m. birželio 20 d. ŠMSM įsakymu Nr. V-845 patirtintą formą, parengiama rekomendacija, kurią pasirašo priešmokyklinio ugdymo mokytojai ir lopšelio-darželio direktorius, aptarus su tėvais (globėjais). Rekomendacija pateikiama mokyklai, vykdančiai pradinio ugdymo programą (priedas 1).
15.	Vaiko daroma pažanga ir pasiekimai vertinami nuolat:
15.1.Vaikų ugdymo(si) pasiekimų dokumentavimą ir pažangos stebėseną atlieka ikimokyklinio ugdymo, meninio, fizinio ugdymo mokytojai, švietimo pagalbos specialistai, įsitraukia tėvai (globėjai). Apie vaikų ugdymo(si) pažangą ir pasiekimus sprendžiama iš vaikų kasdienės veiklos ir jos rezultatų: 
15.2. mokytojai nuolat dokumentuoja ugdymo procesą, renka reikšmingus vaikų ugdymosi proceso ir pasiekimų įrodymus (stebėjimo medžiagą, nuotraukas, vaizdo, garso įrašus ir kt.), analizuoja vaikų ugdymosi pažangą;
15.3. vaikai įsivertina savo ugdymo(si) pokyčius (ką aš galiu? Kiek aš paaugau?), grupėje pasirinkta žaisminga forma;
15.4. tėvai (globėjai) vertina vaiko ,,augimą“ nuolat, gaunant individualią informaciją iš vaiko ugdyme(si) dalyvaujančių pedagogų;
16. Svarbiausi vaiko ugdymosi pasiekimus atskleidžiantys įrodymai saugomi vaiko pasiekimų aplanke, kuris pradedamas pildyti vaikui atvykus į lopšelį-darželį.
17. Pasiekimų aplanke kaupiami labiausiai vaiko pažangą atspindintys žinių ir supratimo, gebėjimų ir nuostatų tobulėjimo įrodymai, kurie atskleidžia vaiko gabumus, interesus, poreikius: vaiko stebėjimo medžiaga (fiksuota 2 kartus per mokslo metus), kūrybiniai darbai; vaiko pomėgių aprašymai ir kt. 
18.  Ikimokyklinio amžiaus vaikų ugdymosi pasiekimų ir pažangos vertinimo medžiaga laikoma grupėje nuo vaiko grupės lankymo pradžios iki vaikas baigs ikimokyklinio ugdymo programą. Baigus ikimokyklinio ugdymo programą vaikų ugdymosi pasiekimų ir pažangos vertinimo medžiaga perduodama priešmokyklinio ugdymo mokytojui. 
19. Baigus priešmokyklinio ugdymo programą vaiko pasiekimų aplankas atiduodamas tėvams.
20. Vaiko ugdymo(si) pažangos ir pasiekimų vertinimo metodai:
20.1. vaiko veiklos (žaidimo) stebėjimo užrašai; 
20.2. vaiko veiklos ir kūrybinės raiškos darbų analizė (meninės, žodinės kūrybos darbai, užduotys);
20.3. vaiko kalbos užrašai;
20.5. vaiko elgesio faktų analizė (atskirų situacijų pavyzdžiai);
20.6. nuotraukos, vaizdo įrašai;
20.7. vaiko įsivertinimas (vaikas skatinamas įsivertinti, siekiant formuoti supratimą apie jo paties ugdymąsi);
20.8. tėvų (globėjų) apklausos ir kt.
21. Vaiko, turinčio specialiųjų ugdymosi poreikių, pasiekimų dokumentavimą ir pažangos stebėseną atlieka mokytojai kartu su švietimo pagalbos specialistais. Mokslo metų pradžioje, gavę tėvų (globėjų) sutikimą, specialistai ištiria vaikų specialiuosius ugdymosi poreikius, rengia individualius pagalbos vaikui planus. Apibendrintą informaciją pateikia grupių mokytojams ir tėvams (globėjams) individualių pokalbių metu. Ruošiant pirminiam ar pakartotiniam vertinimu Pedagoginėje psichologinėje tarnyboje, mokytojai pildo Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašo 1 priede pateikta forma, organizuojamas aptarimas Vaiko gerovės komisijoje bei individualiai su tėvais.

V SKYRIUS
INFORMAVIMAS APIE VAIKO UGDYMO(SI) PASIEKIMUS IR PAŽANGĄ

22.	Vaikų ugdymosi pasiekimų dokumentavimo, stebėsenos ir surinktos informacijos naudojimo procesai vykdomi laikantis etikos reikalavimų. Tėvai (globėjai) el. dienyne „Mūsų darželis“ nuolat supažindinami su vaiko ugdymo(si) proceso ir pasiekimų įrodymais, pastebėjimais individualių pokalbių metu, kuriuose gali dalyvauti ir vaikas.
23.	Individualūs vaikų ugdymo(si) pasiekimų ir pažangos aptarimo pokalbiai su tėvais (globėjais) organizuojami pagal poreikį, bet ne rečiau kaip 2 kartus per mokslo metus. Individualiuose pokalbiuose gali dalyvauti Vaiko gerovės komisijos nariai, švietimo pagalbos specialistai (esant poreikiui).
24.	Apibendrinta informacija apie vaikų ugdymo(si) pasiekimų ir pažangos stebėsenos rezultatus pristatoma Mokytojų tarybos posėdžiuose 2 kartus per mokslo metus (spalio ir gegužės- birželio mėn.).
VI	SKYRIUS
ATSAKOMYBĖ IR ĮGALIOJIMAI
 
25.	Mokytojai, švietimo pagalbos specialistai planuoja, atlieka vaiko pasiekimų ir pažangos stebėseną ugdymo procese, fiksuoja ir apibendrina, informuoja, teikia metodinę pagalbą bei rekomendacijas tėvams (globėjams) apie vaiko ugdymo(si) pasiekimus, daromą pažangą. Remdamiesi surinkta informacija analizuoja, planuoja ugdymo(si) procesą, parenka veiksmingiausius metodus, kad vaikas patirtų sėkmę, rūpinasi, kad laiku būtų suteikta švietimo pagalba, tuo pačiu įsivertina savo darbą.
26.	Tėvai (globėjai) dalinasi informacija apie vaiko gebėjimus, stiprybes ir patiriamus sunkumus individualių pokalbių su mokytojais, švietimo pagalbos specialistais metu.
27.	Lopšelio-darželio direktoriaus pavaduotojas ugdymui prižiūri pasiekimų ir pažangos informacijos rinkimo, fiksavimo bei panaudojimo procesą, užtikrina stebėsenos dermę įvairiose amžiaus grupėse, inicijuoja vaikų pasiekimų ir pažangos aptarimą metodinės grupės susirinkimuose, Mokytojų tarybos bei Vaiko gerovės komisijos posėdžiuose.

VII	SKYRIUS 
BAIGIAMOSIOS NUOSTATOS

28.	Aprašas galioja nuo patvirtinimo dienos.
29.	Aprašas skelbiamas Panevėžio lopšelio-darželio „Papartis“ interneto svetainėje, el. dienyne „Mūsų darželis“ (skiltyje „Bendri dokumentai“).
30.	Aprašas gali būti keičiamas ir papildomas Lopšelio-darželio bendruomenės narių iniciatyva.

_______________________________

PRITARTA
Panevėžio lopšelio-darželio „Papartis“

